Sotheby’s auksion uyi BAA poytaxti Abu-Dabida o‘tkazgan auksionda mexanik uzatishlar qutisi va tomsiz Pagani Zonda Aether superkarini rekord narxga sotdi. Avtomobil 6182000 dollarga yoki 22 mln 700 ming dirhamga sotilgan. Bugungi kunga kelib bu mashina “Zonda”ning auksionda sotilgan eng qimmatbaho nusxasi sanaladi. Superkar rodster kuzovida ishlangan bo‘lib, 7,2 litrli, 12 silindrli, 759 ot kuchiga ega dvigatel bilan jihozlangan. Dvigatel bilan birga mexanik turdagi 6 pog‘onali uzatmalar qutisi ishlaydi. Auksion tashkilotchilari mashina uchun dastlab 4,4 mln dollardan 5,5 mln dollargacha olishmoqchi bo‘lishgan. Eng qimmatbaho yangi avtomobil nomi ham “Zonda”ning modifikatsiyalaridan biriga tegishli bo‘lib, avtomobil markasi rahbari Goratsio Paganining aytishicha, 2018 yilda taqdim qilingan va uch nusxada chiqariladigan mashinadan har biri 15 mln yevro turadi.